अनुसन्धानमा काम गर्ने प्रहरीलाई प्रोत्साहन गर्ने नगरिएको कुरा पूर्व डीआईजी कोइराला पनि बताउँछन् । उनी भन्छन्, ‘अनुसन्धानमा दक्षता हासिल गरेको भनेर प्रोत्साहित गर्नुपर्नेमा उल्टो अवसरबाट बञ्चित गरिन्छ ।’ अनुसन्धानमै काम गरिरहेका एक प्रहरी निरीक्षक भन्छन्, ‘थानेदार भएको रहेनछ भने बढुवा प्राथमिकतामा परिँदैन । संगठनले प्राथमिकता नदिएको क्षेत्रमा फाइदा छैन, मैले सरुवा मागिरहेको छु ।’
